**כתב אחריות ושירות לרכבי מזדה**

לקוח יקר,

תודה שבחרת לרכוש את המזדה שלך באוטומקס. אנחנו יודעים שעמדו בפניך אפשרויות בחירה רבות ומעריכים מאד את בחירתך בחברתנו. חשוב לנו שחווית הבעלות ברכב תהיה מהנה ומשביעת רצון עבורך ממש כמו חווית הקניה ולשם כך אנו מעמידים לרשותך מחלקת שירות המתמחה בכלי הרכב שאנו מייבאים.

כל כלי הרכב זכאים ל 3 שנות אחריות, על פי המפורט בתנאי האחריות – חשוב להכיר את תנאי האחריות ואת אופן מימושה על מנת להקל על תהליך הטיפול ברכב. חשוב גם שתקפיד על טיפול שוטף ברכב בהתאם למפרט הטיפולים שקבע היצרן כפי שמופיע בספר הנהג.

**תקופת האחריות:**

חברת גלובל אוטומקס בע"מ (להלן: "אוטומקס" או "היבואן") אחראית לתיקון או החלפה, במוסכים המורשים מטעמה ללא תשלום, של כל חלק מקורי שסופק על ידה ברכב ואשר יש בו פגם בחומר או בייצור וזאת בתנאי שימוש רגילים ברכב למעט אותם פריטים ומקרים המפורטים בהמשך ובפרק “הגבלת האחריות" (להלן: “האחריות“) וזאת למשך תקופה של **שנתיים**, ללא הגבלת מרחק נסיעה מצטבר, ולמשך שנה נוספת (שלישית) או עד לצבירת 100,000 ק“מ מיום מסירת הרכב ללקוח (להלן "תחילת האחריות"); לפי המוקדם להלן: “תקופת האחריות“.

**תקופת האחריות למונית או מכונית סיור הנה לשלוש שנים ממועד מסירת הרכב ללקוח או עד לצבירת 100,000 ק"מ המוקדם מבניהם ובכל מקרה לא פחות משנה.**

ביצוע האחריות :

עם אירוע תקלה בתקופת האחריות , עליה מבקש הלקוח להחיל את האחריות , על הלקוח לפנות למחלקת השירות של אוטומקס בטלפון 3889\* או באמצעות דוא"ל info@automax.co.il או להביא את הרכב למוסך מורשה מטעם אוטומקס (המפורטים באתר האינטרנט www.automax.co.il) מיד עם גילוי התקלה ברכב ולאפשר ליבואן, בעצמו או באמצעות מוסכים מורשים מטעמו, לתקן את הפגם. אי קיום חובת הלקוח כאמור עלולה לגרום להחמרה במצב הרכב ולנזקים, ותגרום לפקיעת האחריות.

התקלה תיבדק והיא תוכר כפגם עליו חלה האחריות, אם לאחר הבדיקה יאשר היבואן כי הפגם הוא פגם שמקורו בחומר לקוי או פגם שמקורו בייצור. אישור כאמור יהיה בתוקף רק אם יינתן בכתב ע"י הגורם הטכני המוסמך אצל היבואן.

**תנאי האחריות :**

כל תיקון במסגרת כתב האחריות לרכב אשר היבואן ו/או יצרן הרכב ו /או מי מטעמם נושאים לפחות ב 50%- מהתשלום בגין תיקון כאמור , יבוצע במוסך מורשה מטעם היבואן תוך שימוש בחלפים מקוריים שנרכשו אצל היבואן.

האחריות תחול בתחומי מדינת ישראל בלבד.

אחריות לרכיבי המערכת ההיברידית (ברכבים בהם קיימת מערכת זו)

תקופת האחריות לרכיבי המערכת ההיברידית תהיה למשך 5 שנים או 100,000 ק"מ ממועד מסירת הרכב ללקוח, המוקדם מבניהם. האחריות חלה על המרכיבים הבאים בלבד: מצבר מתח גבוה, יחידת בקרת מצבר, ממיר מתחים ויחידת בקרת המערכת ההיברידית.

**הגבלת האחריות – מה לא כלול באחריות:**

מבלי לגרוע מהגבלת האחריות לתיקון פגמי ייצור בלבד, כמובהר לעיל, למען הסר ספק יובהר גם כי: האחריות לרכב לא תחול על פגם ברכב שנוצר עקב אחד או יותר מאלה:

.1 התקנה ברכב של מוצרי תעבורה שאינם עומדים בדרישת איכות והתאמה ,אלא אם התקנה כאמור בוצעה ע"י היבואן.

.2 שירות לרכב שלא על פי הוראות כלל עולמיות או אזוריות של היצרן, לפי העניין, אם שירות כאמור הוענק על ידי מוסך שאינו מוסך מורשה מטעם היבואן , אי עמידה בהוראות כלל עולמיות או אזוריות של היצרן, לפי העניין, באשר לטיפולים תקופתיים ברכב, קיומם או מועדם.

.3 תיקונים שהם תוצאה משימוש בלתי נכון כגון: מרוצי מכוניות ,העמסת יתר, הזנחה, שינויים ברכב, הסבות, שימוש לרעה, שימוש בתוספים וחומרי עזר שאינם באישור היצרן, שימוש בדלקים ונוזלים מזוהמים, מעבר דרך מים שעומקם אפשר יניקת מים לתוך המנוע, טיפול ברכב ע"י מי שאינו מוסך מורשה.

.4 חלודה בשכבת הצבע החיצונית הנגרמת על ידי זיהום סביבתי כגון: גשם חומצי, נפולת כימית, זיהום תעשייתי, נשורת מעצים, צואת ציפורים וכו’, מלח, ברד, סופות, ברקים, הצפות וכל נזק אחר הנגרם על ידי כוח עליון - אינם נכללים במסגרת האחריות .

.5 פגמים כתוצאה משינוי במבנה הרכב או במפרטי הרכב או בחלק מחלקיו שלא לפי הוראות היצרן ו/או שינויים בניגוד להוראות הדין, כגון: שינויים במידת הצמיגים, שינויים במנוע, ברכיביו או בבקרת הפעלתו הגורמים לשינוי בהספק הרכב, שינויים במתלי הרכב או התקנת מיגוני גחון, שינוי או מחיקת מספר זיהוי הרכב או מספר זיהוי המנוע, פגמים הנובעים מהעמסת הרכב מעל המשקל המותר ו/או מעל העומס המותר, על כל אחד מהסרנים ולו באופן זמני, פגמים הנובעים מחילוץ הרכב, גרירת הרכב או תיקון דרך שלא לפי הוראות היצרן.

.6 תקלה ברכב שאירעה לאחר שתי שנות אחריות שבו נעשה שינוי שלא כדין בקריאת מד המרחק או שהוחלף בו מד המרחק, כך שלא ניתן לוודא את המרחק שהרכב נסע, אינה נכללת במסגרת האחריות.

.7 האחריות לא תחול על תקלה, ליקוי ,או פגם שהם תוצאה של :נזק תאונתי, שבר מכני שנגרם שלא כתוצאה מליקוי בחומר או בייצור, בלאי טבעי , באשר לאופן השימוש ברכב . בנוסף ,לא תחול האחריות על מוצרי התעבורה הבאים:

א. מצתים.

ב. נורות, פנסים.

ג. מסנני אוויר, מזגן, שמן ודלק.

ד. חלקי מצמד, רפידות בלמים, צלחות בלמים.

ה. להבי מגבים וחלקי גומי.

ו. כוונון ואיזון אופנים.

ז. מצבר -האחריות ניתנת ל 12 -חודשים בלבד ללא הגבלת ק"מ .

ח. צמיגים -האחריות לצמיגים ניתנת על ידי יצרן הצמיגים באמצעות יבואן הצמיגים או נציג היצרן בישראל.

ט. מערכת טעינה -אם הורכב ברכב מכשיר קשר או מערכת אחרת הצורכת זרם מעל

צריכת הזרם המרבית שצורך הרכב כאשר כל מערכותיו מופעלות בסיבובי סרק או כאשר המנוע דומם.

י. האחריות מוגבלת לתיקון פגמים שהלקוח הודיע למוסך שרות עליהם ומסר את הרכב לשם תיקונם במשך תקופת האחריות ואינה חלה על פגמים שנתגלו, או התגלו, במשך תקופת האחריות, אך לא נמסרו לתיקון במוסך מורשה במשך תקופת האחריות.

.8 הפחתה הדרגתית בקיבול מצבר ההסעה (מצבר ליתיום-יו ן) ברכבים בהם מותקן מצבר כזה- קיבולת זו פוחתת בהדרגה עם הזמן והשימוש בהתאם לתנאי הסביבה ותנאי השימוש, ואינה מכוסה במסגרת האחריות.

**הגבלת אחריות לנזקים ישירים בלבד :**

כתב האחריות זה מחייב את היבואן לתקן פגמים עליהם חל כתב האחריות.

היבואן אינו אחראי לנזקים שנגרמו ללקוח ,ככל שנגרמו, כתוצאה מהפסד זמן, הפסד כסף או הפסד רווח, אי נוחות, אובדן רכוש ,הוצאות שכירת רכב, חילוץ וגרירה או נזק אחר כלשהו שנגרם במישרין או בעקיפין ללקוח כתוצאה מפגם ייצור ברכב או במוצר תעבורה או כתוצאה מתיקונם. עלות גרירה תשולם למוסך המורשה הקרוב בלבד ובתנאי שאושרה מראש על ידי מחלקת השירות של היבואן. לא ישולמו במפורש פיצויים ענשיים, דמי נזק למופת או דמי נזק מכופלים.

**החובה לבצע טיפולים שגרתיים**

הלקוח חייב להקפיד לבצע טיפולים שגרתיים ברכב כל 15,000 ק"מ או אחת לשנה ,לפי הקודם ,וזאת לפי מפרט הטיפולים של היצרן. מומלץ לבצע את הטיפולים במוסכים שהוסמכו לכך ע"י היבואן, כיוון שהם מכירים היטב את הרכב, ועוברים השתלמויות לצורך כך. עם זאת, הלקוח רשאי לבצע את הטיפולים במוסך אחר, מורשה ע"י משרד התחבורה, בתנאי שהטיפולים נעשו תוך שימוש במוצרי תעבורה העומדים בדרישות איכות והתאמה להוראות היצרן.

התשלום עבור טיפולים שיגרתים ברכב חל על הלקוח .טיפולים שיגרתים מבוצעים בתשלום ,מאחר

והאחריות אינה חלה על אחזקת הרכב (טיפולים שגרתיים), אלא על פגמי ייצור בלבד.

על הלקוח לוודא שהוא מקבל מהמוסך חשבונית מפורטת לכל טיפול, כאשר בחשבונית מצוינות הפעולות שבוצעו ומוצרי התעבורה שהשתמשו בהם ,כאשר הם מוגדרים במדויק , ע" י מספר קטלוגי או תיאור מדויק אחר.

בעת הכנסת הרכב למוסך מורשה מטעם היבואן לצורך תיקון באחריות הלקוח יידרש להציג את כל החשבוניות כתנאי לביצוע התיקון הנדרש במסגרת האחריות.

**העברת האחריות**

התחייבות היבואן , בהתאם לכתב אחריות זה ניתנת ללקוח המקורי והיא ניתנת להעברה לכל רוכש הרכב מהלקוח המקורי, ללא עלות, בתנאי שהרוכש מהלקוח המקורי שלח ליבואן את ההודעה בדבר בקשה להעברת אחריות הכוללת את שם הבעלים החדש ברכב שאליו מועברת האחריות כתובתו ומספר הטלפון שלו.

**תכנית השירות :**

יש להקפיד על ביצוע הטיפולים ובדיקות השירות במועדם, על פי המפרט שקבע היצרן כמפורט בספר הרכב. הנך רשאי לבצע את הטיפולים השוטפים בכל מוסך המורשה ע"י משרד התחבורה, עם זאת אנו ממליצים לך לבצע את הטיפולים במוסכים המורשים שהוסמכו ע"י אוטומקס ועברו הדרכה מתאימה לטיפול ברכבים.

תדירות הבדיקות והטיפולים:

למכוניות עם מנוע בנזין – יש לבצע טיפול שירות ובדיקת תקינות בכל 15,000 ק"מ או כל שנה, כמוקדם מבניהם, למכוניות עם מנוע דיזל המצוידות במערכת ניהול אחזקת שמנים(OMMS) יש להחליף שמן ומסנן שמן כאשר נדלקת נורית התזכורת, ולפחות כל 30,000 ק"מ או כל שנתיים כמוקדם מבניהם.

שירותי אחזקה שוטפת יעשו כל 10,000 ק"מ או כל שנה כמוקדם מבניהם.

כדי להבטיח את כיסוי האחריות לפריטים הקשורים לתחזוקת מכוניתך הנך מתבקש לשמור על רישום ותיעוד מפורט של הטיפולים והבדיקות שבוצעו במכוניתך (לרבות חשבוניות המוסך המטפל). בעת מכירת הרכב נא הקפד להעביר תיעוד זה לבעליה החדשים של המכונית.

אנו ממליצים לך להשתמש בחלפים, שמנים ונוזלים מקוריים של מזדה שיאפשרו לך לשמור לאורך זמן על איכות ורמת אחזקה גבוהה של מכוניתך. חלפים, שמנים ונוזלים אלו נבדקו והותאמו במיוחד לשם תחזוקה מיטבית של מכוניתך.

**נספח אחריות נוספת מוגבלת לסוללה היברידית לרכבי מזדה**

סוג הרכב \_\_\_\_\_\_\_\_\_\_\_\_\_ מספר רישוי \_\_\_\_\_\_\_\_\_\_\_\_\_\_\_ שם הלקוח \_\_\_\_\_\_\_\_\_\_\_\_\_

תקופת האחריות הנוספת :

האחריות הנוספת תחול מתום תקופת האחריות המקורית לרכב, ועד לחלוף שנה או 15 אלף ק"מ מתום תקופת האחריות לרכב (לפי המוקדם מבניהם).

**ביצוע האחריות :**

עם אירוע תקלה בתקופת האחריות , עליה מבקש הלקוח להחיל את האחריות ,על הלקוח לפנות למחלקת השירות של אוטומקס או להביא את הרכב למוסך מורשה מטעם אוטומקס כמפורט בתעודה זו מיד עם גילוי התקלה ברכב ולאפשר ליבואן , בעצמו א ו באמצעות מוסך מורשה מטעמו, לתקן את הפגם. אי קיום חובת הלקוח כאמור עלולה לגרום להחמרה במצב הרכב ולנזקים, ותגרום לפקיעת האחריות.

**תנאי האחריות :**

חברת "גלובל אוטומקס בע"מ" (להלן ולעייל: "היבואן" או "אוטומקס") , תהיה אחראית לתיקון או החלפה של הסוללה ההיברידית (סוללה בלבד, לא כולל מוצרי תעבורה הנלווים לסוללה), במהלך תקופת האחריות הנוספת. האחריות תחול בתחומי מדינת ישראל בלבד.

האחריות הנוספת תחול בכפוף לרכישת חבילת אחריות נוספת ותשלום מראש של עלות חבילת האחריות הנוספת, טרם תום תקופת האחריות הקודמת, והצגת תעודת אחריות זו כשהיא חתומה כדין על ידי היבואן.

כתנאי מקדים לרכישת כל תקופת אחריות נוספת מתבקש הלקוח, לפני סיום תקופת האחריות המקורית או

הקודמת, לבצע בדיקה לתקינות המערכת ההיברידית במוסך מורשה טויטה, ולהמציא לאוטומקס אישור מאת המוסך לתקינות המערכת. עלות הבדיקה תחול על הלקוח.

עלות כל תקופת אחריות נוספת : 530 ₪ צמודים למדד ממועד עליית הרכב לכביש

הלקוח יהיה רשאי לרכוש עד 5 תקופות אחריות רצופות נוספות, בכפוף לכך שטרם רכישת כל תקופת אחריות נוספת ימציא הלקוח אישור ממוסך מורשה של מזדה על תקינות הסוללה

מימוש האחריות הנוספת מוגבלת למימוש רק באחד המוסכים הבאים :

.1 מוסך "חיים לוי" הרכבים 15 ירושלים

.2 מוסך "רכב השפלה", רח' התקווה 6 רמלה

.3 מוסך "מזדה אור יהודה" (בכור כהן) רח' ההגנה 18 אור יהודה

.4 מוסך מזדה "הילוך שישי" , רח' בן צבי 7 יפו

הגבלת האחריות – מה לא כלול באחריות :

מבלי לגרוע מהגבלת האחריות לתיקון פגמי ייצור בלבד של הרכיבים הכלולים בכתב אחריות זה, למען הסר ספק יובהר גם כי: האחריות לרכב לא תחול על פגם במוצרי התעבורה שלהלן שנוצר עקב אחד או יותר מאלה:

.1 התקנה ברכב של מוצר י תעבורה שאינם עומדים בדרישת איכות והתאמה ,אלא אם התקנה כאמור בוצעה ע"י היבואן.

.2 שירות לרכב שלא על פי הוראות כלל עולמיות או אזוריות של היצרן לגבי טיפולים תקופתיים ברכב, קיומם או מועדם.

.3 תיקונים שהם תוצאה משימוש בלתי נכון כגון: העמסת יתר, הזנחה, שינויים ברכב, הסבות, שימוש לרעה, שימוש בתוספים וחומרי עזר שאינם באישור היצרן, שימוש בדלקי ם ונוזלים מזוהמים, מעבר דרך מים שעומקם אפשר יניקת מים לתוך המנוע.

.4 פגמים כתוצאה משינוי במבנה הרכב או במפרטי הרכב או בחלק מחלקיו שלא לפי הוראות היצרן ו/או שינויים בניגוד להוראות הדין, כגון: שינויים במנוע, ברכיביו או בבקרת הפעלתו הגורמים לשינוי בהספק הרכב, שינוי או מחיקת מספר זיהוי הרכב או מספר זיהוי המנוע, פגמים הנובעים מתיקון שלא לפי הוראות היצרן.

.5 תקלה ברכב שבו נעשה שינוי שלא כדין בקריאת מד המרחק או שהוחלף בו מד המרחק, כך שלא ניתן לוודא את המרחק שהרכב נסע, אינה נכללת במסגרת האחריות .

.6 האחריות לא תחול על תקלה, ליקוי ,או פגם שהם תוצאה של :נזק תאונתי ,שבר מכני שנגרם שלא כתוצאה מליקוי בחומר או בייצור, האחריות מוגבלת לתיקון פגמים שהלקוח הודיע למוסך שרות עליהם ומסר את הרכב לשם תיקונם במשך תקופת האחריות ואינה חלה על פגמים שנתגלו , במשך תקופת האחריות הראשונה, אך לא נמסרו לתיקון במוסך מורשה במשך תקופת האחריות הראשונה.

**הגבלת אחריות לנזקים ישירים בלבד :**

תעודת אחריות נוספת זו אינה מכסה נזקים שנגרמו ללקוח ,ככל שנגרמו, כתוצאה מהפסד זמן, הפסד כסף או הפסד רווח, אי נוחות, אובדן רכוש, הוצאות שכירת רכב, גרירה, לרבות גרירת הרכב למוסך או נזק אחר כלשהו שנגרם במישרין או בעקיפין ללקוח כתוצאה מפגם ייצור ברכב א ו במוצר תעבורה א ו כתוצאה מתיקונם. לא ישולמו במפורש פיצויים ענשיים, דמי נזק למופת או דמי נזק מכופלים.

**החובה לבצע טיפולים שגרתיים**

הלקוח חייב להקפיד לבצע טיפולים שגרתיים ברכב כל 15,000 ק"מ או אחת לשנה , לפי הקודם , וזאת לפי מפרט

הטיפולים של היצרן . מומלץ לבצע את הטיפולים במוסכים המורשים של מזדה, כיוון שהם מכירים היטב את הרכב, ועוברים השתלמויות לצורך כך. הלקוח רשאי לבצע את הטיפולים במוסך אחר, מורשה ע"י משרד התחבורה, בתנאי שהטיפולים נעשו תוך שימוש במוצרי תעבורה העומדים בדרישות איכות והתאמה להוראות היצרן.

על הלקוח לוודא שהוא מקבל מהמוסך חשבונית מפורטת לכל טיפול, כאשר בחשבונית מצוינות הפעולות שבוצעו ומוצרי התעבורה שהשתמש ו בהם ,כשהם מוגדרים במדויק , ע" י מספר קטלוגי או תיאור מדויק אחר.

בעת הכנסת הרכב למוסך מורשה מטעם היבואן לצורך תיקו ן באחריות הלקוח יידרש להציג את כל החשבוניות כתנאי לביצוע התיקון הנדרש במסגרת האחריות.

חתימת הלקוח : הריני מאשר כי קראתי והבנתי את תנאי האחריות הנוספת \_\_\_\_\_\_\_\_\_\_\_\_\_\_\_\_